તેમણે કહ્યું કે મને ફક્ત એક, ફક્ત એક સાક્ષી એવો લાવી આપો જેમણે ગોડને જોયો હોય. તે તસવીર કે એવો કોઈ પુરાવો ગોડને મળ્યાનો આપે તો હું પ્રમુખપદેથી રાજીનામું આપી દેવા તૈયાર છું. મારો ગોડ અને તમારો ગોડ એવી પ્રમુખની વાતો સાંભળી ફિલિપિન્સ ઉપરાંત બીજા ખ્રિસ્તી દેશોના પાદરીઓ પણ હચમચી ગયાં છે. જોકે રોડ્રિગોને કંઈ ફરક પડતો નથી, કેમ કે તેમણે ખ્રિસ્તીઓના સર્વોચ્ચ ધર્મગુરુ પોપને પણ અપશબ્દો કહ્યાં હતાં. પોપ જ્યાં પણ જાય ત્યાં ભારે ભીડ એકઠી થાય. આવી ભીડમાં પ્રમુખ રોડ્રિગો ફસાયાં હતાં એટલે નારાજ થઈને તેમણે પોપ વિશે પણ એલફેલ વાતો કરી હતી.